Georgi Dimitrov (fotballspiller)

Georgi Dimitrov Georgiev (bulgarsk: Георги Димитров Георгиев) (født 14. januar 1959 i Sofia, død 8. mai 2021) var en bulgarsk tidligere fotballspiller som blant annet spilte midtstopper hos CSKA Sofia samt flere andre europeiske klubber. Han fikk også flere landskamper for  og er blant de 20 spillerne som har flest landskamper for Bulgaria gjennom tidene.

Dimitrov startet sin spillerkarriere hos Beroe Stara Zagora i 1976, hvor han spilte én sesong før han meldte overgang til hovedstadklubben CSKA Sofia. Der fikk han sitt gjennombrudd og spilte over 220 seriekamper og scoret 19 mål frem til 1986, da han skrev under på en kontrakt med den franske klubben AS Saint-Étienne like før dette årets verdensmesterskap. Han ble for øvrig valgt til årets fotballspiller i Bulgaria i 1985. Han spilte kun to sesonger hos den franske klubben før han igjen returnerte til CSKA Sofia i 1988. I perioden 1989 til 1990 avsluttet han sin spillerkarriere hos naborivalen Slavia Sofia.

Landslagskarriere 
Dimitrov spilte i årene mellom 1978 og 1987 totalt 77 landskamper og scoret seks mål for . Han var med i den bulgarske troppen under VM i fotball 1986, hvor han i tillegg ble utnevnt til Bulgarias lagkaptein av landslagstrener Ivan Vutsov.

Referanser

Eksterne lenker 
 

Bulgarske fotballspillere
Spillere i Fotball-VM 1986
Fotballspillere for CSKA Sofia
Fotballspillere for AS Saint-Étienne
Fotballspillere for Slavia Sofia
Personer fra Sofia